ગાંધીનગર– ઈન્ડિયા જાપાન એન્યુઅલ સમિટમાં ગુરુવારે ભારત અને જાપાન વચ્ચે 15 કરાર થયા છે. વડાપ્રધાન નરેન્દ્ર મોદી અને જાપાની પીએમ શિન્ઝો એબેની ઉપસ્થિતીમાં 15 સમજૂતી પર સહીસિક્કા થયા છે. આ પ્રસંગે વડાપ્રધાન મોદીએ કહ્યું હતું કે એક વર્ષમાં જાપાનું ભારતમાં 80 ટકા રોકાણ વધ્યું છે. જાપાની બિઝનેસમેન ભારતમાં પોતાની વધુમાં વધુ રેસ્ટોરન્ટ ખોલે. તેમજ શિન્ઝો એબેએ ભારતના આર્થિક સુધારાના વખાણ કર્યા હતા. અને જીએસટીના અમલીકરણ માટે અભિનંદન આપ્યા હતા. સમજૂતી કરાર પછી પીએમ મોદીએ જણાવ્યું હતુ કે ઈન્ડિયા પોસ્ટ અને જાપાન પોસ્ટ ભારતમાં રહેલા જાપાનીઓ માટે કુલ બોક્સ સર્વિસ શરૂ કરશે. જેથી ભારતમાં રહેલા જાપાનીઓ પોતાની પસંદનું જમવાનું જાપાનથી ઓર્ડર કરીને મંગાવી શકશે.